**PRACOVNÝ LIST pre birmovancov**

4.6. II. Boží príkaz

**Doplň chýbajúce slová**

1. *„Boh povedal Mojžišovi: „......................, ktorý som!“* (Ex 3,14)
2. *"Nevezmeš meno Pána Boha tvojho ...........................! "* (Ex 20,7)
3. „*Radujte sa, spravodliví, v Pánovi a oslavujte jeho sväté ........................“* (Ž 97,12)
4. Druhé prikázanie hovorí, aby sme mali Božie meno v úcte. Pretože Pánovo meno je ................ *(KKC 2161)*
5. Vyslovovať v .......... meno druhého človeka je spojené s jeho identitou a jeho dôstojnosťou.
6. Boh volá aj teba po .................. Pretože ťa miluje a ctí si ťa. Tvoje meno a tvoja tvár vyjadrujú tvoju jedinečnosť a sú veľmi dobre známe Bohu. *„Neboj sa, veď ťa vykúpim, po mene ťa zavolám, ty si môj.“* (Iz 43,1)
7. ................. meno je mocné. Ak zápasíme s peklom s Ježišovým menom na perách, bojuje Ježiš za nás, s nami a v nás a nepriatelia sa dávajú na útek, ako náhle započujú jeho meno. (Sv. Justín)
8. Toto prikázanie pozýva mať v úcte nielen Božie meno a Boha ako takého, ale aj všetko, čo s Ním ................... .

**Zamyslenie**

Povedať niekomu svoje meno je prejavom dôvery, je kľúčom k jeho srdcu. Boh nám tiež povedal svoje meno. Je to prejav veľkej Božej dôvery a ním sa nám dáva poznať. Je zneužitím jeho dôvery v nás, keď sa jeho meno zneužíva. Napíš, aké je jeho meno a pouvažujte spoločne aký je jeho význam?

Vyslovovať v úcte meno druhého človeka je spojené s jeho identitou a jeho dôstojnosťou. Čo znamená mať v úcte meno druhého človeka? Páči sa ti, keď tvoje meno vyslovujú s úctou? Čo prežívaš, keď sa ti vysmievajú? Keď ti druhí dávajú prezývku?

Ako ťa oslovujú rodičia, učitelia, súrodenci, priatelia? Aký vzťah k tebe vyjadrujú týmto oslovením? Ktoré z týchto oslovení sa ti páči? Ako si myslíš, že ťa volá Boh? Napíš si to...

Toto prikázanie pozýva mať v úcte nielen Božie meno a Boha ako takého, ale aj všetko, čo s Ním súvisí. Čo to znamená mať v úcte všetko, čo súvisí s Bohom? (posvätný priestor, Sväté písmo, posvätené veci, kríž, svätých, Pannu Máriu)

Keď hovoríš Božie meno, chváliš a oslavuješ tým Boha? V akej súvislosti ho vyslovuješ? (prekvapenie, bezmyšlienkovitosť, strach, hnev, obava, modlitba...)

Často trpíme zlozvykom používať Ježišovo meno nadarmo. Zbaviť sa tohto zlozvyku môže byť niekedy ťažké. Jednou z ciest ako to napraviť, môže byť aj vyslovovanie chvály a vďaky menu Ježiš. Srdce sa týmto ti stane citlivejšie na to, aby si dobrorečil Ježišovi. Máš aj inú skúsenosť ako sa zbaviť zlozvykov?

„Ak zápasíme s peklom s Ježišovým menom na perách, bojuje Ježiš za nás, s nami a v nás a nepriatelia sa dávajú na útek, akonáhle započujú jeho meno.“ (Sv. Justín) Toto je spôsob ako používať Božie meno v pokušeniach, v ťažkých chvíľach. Ako reaguje diabol na vyslovenie Božieho mena?

Ako sa tvoja úcta k Ježišovi môže prejaviť na tvojom správaní sa v kostole? (nežujem, oblečenie, pokľaknutie si)

Moc Ježišovho mena je veľká. Aj Ježiš sa na túto skutočnosť odvolával, keď hovoril apoštolom ako sa majú modliť: „urobím všetko, o čo budete prosiť v mojom mene, aby bol Otec oslávený v Synovi. Ak ma budete prosiť o niečo v mojom mene, ja to urobím.“ (Jn 14, 13-14) Keď sa modlíš, modli sa v Ježišovom mene. Meno Ježiš je meno, ktoré ťa priamo vedie k trónu Otca v nebi. Skús si takúto modlitbu ...

**Modlitba**

Sláva Otcu i Synu i Duchu Svätému, ako bolo na počiatku, tak nech je teraz i vždycky i na veky vekov, amen.

**Aktivita**

Neresť sa najlepšie premáha opačnou čnosťou – miesto nadávania môžeš chváliť. Skús to počas týždňa trénovať na osobe, ktorá ti „lezie na nervy“. Nájdi na nej niečo pozitívne.

**Chýbajúce slová:** 1.Ja som; 2. nadarmo; 3. meno; 4. sväté; 5. v úcte; 6. Ježišovo; 7. súvisí;